ในกรณีที่ตกเป็นผู้เสียหาย เป็นเหยี่อทางอาชญากรรม สามารถขอรับเงินช่วยเหลือเยียวยาจากกระทรวงยุติธรรมได้ โดยอัตราเงินเยียวยา แยกออกเป็น 2 กรณี คืออะไรบ้าง
ในกรณีที่ตกเป็นผู้เสียหาย เป็นเหยี่อทางอาชญากรรม สามารถขอรับเงินช่วยเหลือเยียวยาจากกระทรวงยุติธรรมได้ โดยอัตราเงินเยียวยา แยกออกเป็น 2 กรณี คือ กรณีได้รับบาดเจ็บ และกรณีเสียชีวิต


1. กรณีได้รับบาดเจ็บ รัฐจ่ายเงินเยียวยาเท่าไหร่?
- ค่ารักษาพยาบาล ไม่เกิน 40,000 บาท
- ค่าฟื้นฟูสมรรถภาพทางร่างกายและจิตใจ ไม่เกิน 20,000 บาท
- ค่าขาดประโยชน์ทํามาหาได้ ตามอัตราค่าจ้างขั้นต่ําในจังหวัดที่ทํางาน เป็นระยะเวลาไม่เกิน 1 ปี นับแต่วันที่ไม่สามารถทํางานได้ตามปกติ
- ค่าตอบแทนความเสียหายอื่น ไม่เกิน 50,000 บาท
- ค่าตอบแทน กรณี ค่ารักษาพยาบาล และค่าฟื้นฟูสมรรถภาพทางร่างกาย และจิตใจ รวมถึงค่าใช้จ่ายเกี่ยวกับค่าห้องและค่าอาหาร วันละไม่เกิน 1,000 บาท


2. กรณีเสียชีวิต รัฐจ่ายเงินเยียวยาเท่าไหร่?
- ค่าตอบแทน จ่ายตั้งแต่ 30,000 บาท แต่ไม่เกิน 100,000 บาท
- ค่าจัดการศพ จ่าย 20,000 บาท
- ค่าขาดอุปการะเลี้ยงดู ไม่เกิน 40,000 บาท
- ค่าเสียหายอื่น ไม่เกิน 40,000 บาท

การขอรับเงินเยียวยาจากกระทรวงยุติธรรม สามารถยื่นคำขอได้ที่ กรมคุ้มครองสิทธิและเสรีภาพ ศูนย์ยุติธรรมสร้างสุข สำนักงานยุติธรรมจังหวัดทั่วประเทศ สถานีตํารวจทั่วประเทศ สถาบันนิติวิทยาศาสตร์ หรือ โทร. สายด่วนยุติธรรม 1111 กด 77
92.ข่าวสารทั่วไป สถิติต่างๆ